ואקלי נולד בממברי, מחוז דבון, אנגליה, לאיכר מצליח בשם הנרי ולאשתו מארי, תומאס היה הילד הצעיר ביותר מבין 11 ילדים. הוא למד בבית הספר בצ'ארד. בגיל 15 ואקלי היה מועסק כמתלמד אצל רוקח ולאחר מכן אצל מנתח, כמו כן בנערותו עסק באגרוף.
המסע להודו.
ב-7 במרץ 1807 הצטרף ואקלי בן ה-11, למסע שייט לכלכולתה בתור נער סיפון תחת פיקודו של קפטן סמואל סמית'. במהלך המסע שערך כ-17 חודשים היה ואקלי עד למקרי טביעה ומוות רבים ובהם מותו של הקפטן במהלך ההפלגה חזרה, בנוסף היה ואקלי עד גם למקרים של הלקאה מה שככל הנראה גרם לו לפעול נגד שיטת ענישה זו בעתיד. המסע הזה נחשב לאחד הגורמים המשפעים ביותר על החלטותיו ופועלו של ואקלי בבגרותו.
מנתח.
בגיל 20 התחיל ללמוד בלונדון בבית החולים סנט תומאס, בגיל 22 הוסמך כחבר בקולג' המלכותי לכירורגים. באוגוסט 1820 הוצת ביתו והוא עצמו הותקף על ידי אלמונים כנראה על רקע היותו מנתח.
לאנסט.
בשנת 1923 (בגיל 28) הקים ואקלי ביחד עם ויליאם קובט את כתב העת הרפואי לאנסט.
חבר פרלמנט.
בשנת 1835 נבחר ואקלי לחבר בפרלמנט, תפקיד בו כיהן עד 1852. ואקלי פעל בפרלמנט נגד מס עיתונים ונגד חוקי סעד לעניים ובעד סחר חופשי והלאומיות האירית.
חוקר מקרי מוות.
בשנת 1839 התמנה לחוקר מקרי המוות של מערב מידלסקס, במשך השנים הוא ביצע במסגרת תפקידו בין 25,000 ל-30,000 נתיחות.
חיים איישים.
בגיל 25 התחתן ואקלי עם אליזבת גודצ'יילד, נולדו להם שלושה בנים ובת שמתה בצעירותה.
מותו.
ואקלי מת ב־1862 בעקבות דימום ריאתי, לאחר נפילה מסירה. בעשור שלפני מותו סבל ככל הנראה משחפת. הלווייתו הייתה פרטית והשתתפו בה רק בני משפחה וחברים קרובים. ואקלי נקבר בקטקומבות של בית הקברות קנסל גרין באנגליה.
הנצחה.
מחוץ לביתו של ואקלי שבכיכר דפורד נתלה שלט כחול (שלט הנצחה ממשלתי). ישנם שלטים לזכרו במספר מקומות נוספים, בהם מקום הולדתו.
Massry Prize
פואט אוקטאי
פואט אוקטאי (נולד ב-1964) הוא פוליטיקאי טורקי המשמש כסגן נשיא טורקיה, רג'פ טאיפ ארדואן, מאז 10 ביולי 2018.
ראשית חייו.
אוקטאי נולד ב-1964 לעומר ושאזייה. למד תעשייה וניהול באוניברסיטת צ'וקורובה. לאחר שסיים את לימודיו, ב-1985, החל לעבוד באוניברסיטה כעוזר מחקר. ב-1990 הוא סיים תואר שני באוניברסיטת המדינה של ויין בדטרויט בהנדסת עסקים וייצור, וכן תואר דוקטור בהנדסת תעשייה. בהיותו בארצות הברית, הוא התמחה בתחומי הנדסת רכב ותקשורת.
קריירה.
בזמן המשבר הכלכלי של 2001, אוקטאי היה מעורב בתפקידי ניהול משברים בד בבד עם כהונתו כראש המחלקה לניהול וסגן דיקן באוניברסיטת בייקנט. לצד הקריירה האקדמית שלו, אוקטאי שימש גם כיועץ לעסקים, הן בבעלות המדינה והן לעסקים פרטיים, וכיהן בתפקידים של מנהל כללי, סגן נשיא וחבר דירקטוריון עבור רבים מהם.
שימש כסגן המנהל הכללי האחראי על תכנון אסטרטגי ופיתוח עסקי, תכנון ייצור וטכנולוגיית מידע וכן מכירות ושיווק בטורקיש איירליינס בין השנים 2008 ל-2012. שימש גם כחבר מועצת המנהלים של התעשייה האווירית הטורקית\, וכסגן נשיא טורק טלקום .
בין 2012 ל-2016, הוא כיהן כנשיא הוועדה לניהול אסונות וחירום. במהלך כהונתו גיבש כמה הסכמים בתחום ניהול סיכונים ומשברים עם מדינות נוספות מטעם ממשלת טורקיה.
לאחר מינויו של בינאלי ילדרים לראש ממשלת טורקיה, אוקטאי מונה לתת-מזכירו. הוא החל לכהן ב-18 ביוני 2016.
הוא היה חלק מההתנגדות הדיפלומטית העיקרית לניסיון ההפיכה בטורקיה ב-15 ביולי 2016. במהלך מבצע מגן הפרת ומבצע ענף זית, שבוצעו על ידי טורקיה, שימש אוקטאי בתפקיד מתאם בין מספר מוסדות ביורוקרטיים שהיו מעורבים במבצעים.
כסגן הנשיא.
לאחר ביטול ראשות הממשלה בטורקיה, ואיחודה עם נשיאות טורקיה, הונוצר התפקיד "סגן הנשיא", שנבחר על ידי הנשיא.
בבחירות הכלליות, שהתקיימו בשנת 2018, זכה רג'פ טאיפ ארדואן במירב הקולות, והתמנה לנשיא טורקיה. עם הכרזת הממשלה החדשה בראשותו, ב-9 ביולי 2018, מונה אוקטאי לסגן הראשון של נשיא טורקיה. הוא הושבע למחרת.
חיים אישיים.
אוקטאי נשוי להומיירה שאהין ואב לאחת.
שלוש תנועות
זאב וולף נוסנבוים
הרב זאב וולף נוסנבוים (תרל"ז - תש"ג, 1877-1943) היה רבה של דרוהוביטש שבמזרח גליציה (כיום מערב אוקראינה). מחבר שו"ת זיו הלבנון. נספה בשואה עם בני קהילתו.
ביוגרפיה.
נולד בסטרי שבגליציה המזרחית, במחוז לבוב (כיום מערב אוקראינה) לאימו עטיל בת רבי אברהם אבלי רייצס, ולאביו ר' דוד שהיה נכדם של הרב אריה לייב הלר בעל קצות החושן והרב יום טוב ליפמן הלר בעל ה'תוספות יום טוב'. עוד מנעוריו ניכר בכישרונו ונקרא 'העילוי מסטרי'. היה מגדולי תלמידיו של הרב אריה לייבוש הורוביץ, שגם הסמיכו להוראה. הרב נוסבוים נסמך לרבנות גם על ידי המהרש"ם והרב יצחק שמלקיש בעל ה'בית יצחק'.
נשא לאשה את שרה בת הרב יוסף פנצר מחבר הספר 'פרי יוסף' וראב"ד דרוהוביטש שבמזרח גליציה, סמוך לסטרי. בתרס"ז (1907) נבחר כדיין ומורה צדק לסייע לחמיו. משנת תרע"ט (1919) שימש ראב"ד בעיר כממלא מקום חמיו. מחשובי הפוסקים בגליציה. ראש חסידי טשורטקוס בעירו, ומראשי אגודת ישראל בגליציה המזרחית. כמו כן היה חבר בוועדה הרוחנית של ישיבת חכמי לובלין.
הירצחו בשואה.
רבי זאב וולף נוסנבוים ניספה בשואה עם קהילתו ומשפחתו בשנת תש”ג (1943). בספר הזיכרון לדרוהוביץ, בוריסלב והסביבה, מובא תיאורה של רבקה שפירא על מותו של הרב נוסנבוים ובני הקהילה:
משפחתו.
חתנו הוא הרב שמעון גבל, מחבר הספר ‘שם משמעון – כלי הגולה’, כיהן ברבנות ברעזיב וקאטוביץ. לאחר נדודים ועינויים קשים בסיביר הגיע לבוכרה על גבול איראן. משם היגר לארה”ב וכיהן שם בקהילת 'כנסת ישראל' ברונקס. בזקנותו עלה לארץ ישראל ונהרג בתאונת דרכים בירושלים בכ”ד בניסן תשמ”ו.
שלושת המוסקטרים (סרט, 2004)
Hold Me Closer (שיר של אלטון ג'ון ובריטני ספירס)
Hold Me Closer (בעברית: תחזיק אותי קרוב יותר) הוא סינגל שהוקלט על ידי הזמר האנגלי אלטון ג'ון ביחד עם הזמרת-יוצרת האמריקאית בריטני ספירס. השיר יצא לאור ב-26 באוגוסט 2022, על ידי חברות התקליטים וירג'ין EMI ומרקורי רקורדס. השיר משלב ביצועים משיריו של ג'ון "Tiny Dancer" (1971), "The One" (1992) ו-"Don't Go Breaking My Heart" (1976).
רקע והכרזה.
חדשות על שיתוף פעולה בין שני האמנים פרצו לראשונה בסוף יולי 2022. ב-8 באוגוסט, אישר ג'ון את שיתוף הפעולה, וכינה אותו גרסה מחודשת לסינגל שלו "Tiny Dancer" משנת 1972. הוא גם הוציא יצירת אמנות לקידום מכירות הכוללת את שם השיר ואימוג'י של ורדים וטילים - המתייחסת לשימוש הקבוע של ספירס בקודם ברשתות החברתיות, כמו גם "פרויקט רוז" הסמוי שלה, ולכינוי הפופולרי של ג'ון "Rocket Man" - כמו גם שיתף את הקישור לשמירה מראש של השיר.
ב-19 באוגוסט, הסינגל הוכרז רשמית, יחד עם תאריך יציאתו ועטיפתו. ב-22 באוגוסט, שיתף ג'ון קטע מהשיר ברשתות החברתיות שלו. ב-23 באוגוסט, ביצע ג'ון גם קטע מהשיר במסעדת "La Guérite" בקאן שבצרפת, בפני סועדים כהפתעה, אותו העביר בשידור חי ברשתות החברתיות שלו. למחרת, ספירס פרסמה קטע מהשיר ברשתות החברתיות שלה, וחשפה ביצוע חדש לסינגל "The One" של ג'ון משנת 1992 בדואט, והודתה לו על כך שהייתה בתקליט. באותו יום, ג'ון הוציא טיזר מונפש עבור מכשיר השמע של השיר. לקראת יציאת השיר, ספירס תיארה אותו כ"עניין גדול" ו"די מגניב [להיות] לשיר עם אחד מהגברים הכי קלאסיים של זמננו". היא חשפה שהיא מרגישה "מוצפת". לפי הדיווחים, ספירס השלימה את הקלטת השירה שלה לשיר תוך פחות משעתיים. הדואט גם משלב את הסינגל של ג'ון "Don't Go Breaking My Heart", משנת 1976. הסינגל מציין את יציאתה המוזיקלית הראשונה של ספירס מאז צאת אלבומה האחרון "Glory" משנת 2016, כמו גם את חזרתה למוזיקה לאחר סיום המחלוקת סביב האפוטרופסות שלה. ג'ון חשף כי בעלו, דייוויד פרניש, הציע לו לראשונה לשתף פעולה עם בריטני ספירס בשיר, תוך שהוא מאמין שהפרויקט "יחזק" את הביטחון של ספירס לאחר "תקופה טראומטית". מפיק התקליטים אנדרו ואט העריך מסירותה של ספירס לפרויקט למרות ההפסקה המוזיקלית שלה, ואמרה שהיא "הייתה כל כך מוכנה. היא בילתה זמן עם התקליט וידעה איך היא רוצה לעשות את זה."
"Hold Me Closer" יצא לאור ב-26 באוגוסט בפלטפורמות הורדה דיגיטלית וסטרימינג, עם צילום אודיו שהועלה לערוץ היוטיוב של ג'ון. הסינגל נשלח גם להשמעת רדיו באיטליה על ידי יוניברסל מיוזיק גרופ באותו יום. עטיפת הסינגל מתארת את שני האמנים כילדים; סיפרס בתחפושת בלט וג'ון יושב ליד פסנתר. אליזבת גרגורי מאת ה-Evening Standard חשבה שהיצירה "מצביעה על רוח רצויה של תמימות וחופש."
זהו שירה הראשון של ספירס לאחר מאבק המחלוקת סביב האפוטרופסות על בריטני ספירס, שנקבע בשנת 2008.
קרדיטים וצוות.
כל הקרדיטים שלהלן לקוחים מטיידל.
עונת 1986/1987 בליגת המשנה ההולנדית
עונת 1986/1987 בליגת המשנה ההולנדית הייתה העונה ה-31 של ליגת המשנה ההולנדית, שהיא הליגה ההולנדית השנייה.
בסיום עונה זו, וולנדם, וילם II וDS79 העפילו לליגה הראשונה.
מבנה.
על ניצחון הוענקו 2 נקודות ועל תיקו נקודה בודדת. הליגה כללה הליגה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, ניימכן, הראקלס אלמלו ומאסטריכט. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
נקודת סנטה קרוז